OzLabs/hebrew-wiki-articles huggingface dataset:
מדריך ההישרדות של נד

מדריך ההישרדות של נד (באנגלית: Ned's Declassified School Survival Guide) היא סדרת טלוויזיה אמריקאית אשר הופקה במקור לערוץ ניקלודאון בין השנים 2004 עד 2007 ומתמקדת בנד ביגבי ובחבריו סיימון וג'ניפר וחוויותיהם בחטיבת הביניים. הסדרה צולמה בארצות הברית ומשודרת בערוץ ניקלודאון ברחבי העולם.

==עלילה==
הסדרה עוקבת אחר חוויות בית הספר של נד ביגבי וחבריו הטובים ג'ניפר "מוז" מוזלי וסיימון "קוקי" נלסון קוק. בעקבות מגוון הסיטואציות השונות והמשונות אליהן נקלעים נד וחבריו בבית הספר, יוצר נד בעזרת חבריו את מדריך ההישרדות - אוסף של טיפים בעזרתם יוכלו לשרוד את בית הספר. כל פרק נוגע בנושא אחר, ובמהלכו נד מפתח הטיפים השונים בעקבות מה שקורה לדמויות. לאורך הפרק אנו צופים בדמויות מיישמות את הטיפים, ובהסתבכויות המשעשעות אליהן הן נקלעות.

העונה הראשונה מתרחשת בסמסטר הראשון של כיתה ז', העונה השנייה בסמסטר השני של כיתה ז' והעונה השלישית במהלך כיתה ח'.

==דמויות==
כוכבי הסדרה

===דמויות ראשיות===
* נד ביגבי (דבון וורקהייזר): נד הוא נער שכותב מדריך עצות אשר עוזר לשרוד בחטיבת הביניים. לעיתים גם הוא מסתבך בצרות אך לרוב פותר אותן. החברים הטובים שלו הם ג'ניפר (מוז), אשר הוא מכיר מאז הגן וסיימון (קוקי).
* סימון נלסון קוק "קוקי" (דניאל קרטיס לי): קוראים לו קוקי לרוב, והוא החבר הטוב ביותר של נד. הוא אוהב מאוד מחשבים, טכנולוגיה ולא יכול להיפטר מדברים ישנים. הוא לחוץ ותמיד מנסה להיות יותר מגניב ממה שהוא באמת.
* ג'ניפר "מוז" מוזלי (לינדזי שו): חברתו הטובה של נד. תחביביה הם נגרות, כדורעף, ובכלל ספורט - דבר המקשה עליה לרכוש חברות בנות גילה. לכן חבריה הם נד וקוקי, אשר מקבלים אותה כמו שהיא.

== פרקים ==

==קישורים חיצוניים==
* 

* [http://www.nick.com/all_nick/tv_supersites/display_show.jhtml?show_id=ned Show's official website from nick.com] באתר של ערוץ ניקלאודיאון
* [http://nickelodeon.wikicities.com/wiki/Ned%27s_Declassified_School_Survival_Guide Nick Wiki] מידע על הסדרה

קטגוריה:ניקלודיאון: תוכניות וסדרות
קטגוריה:סדרות טלוויזיה אמריקאיות שעלו לשידור בשנות ה-2000
קטגוריה:קומדיות מצבים אמריקאיות
ריכרד פון מיזס

ריכרד אדלר פון מיזס (בגרמנית: Richard von Mises; 19 באפריל 1883, למברג – 14 ביולי 1953, בוסטון), מדען יהודי-אוסטרי אשר עסק במכניקת הזורמים, אווירודינמיקה, אווירונאוטיקה, סטטיסטיקה, תורת ההסתברות. הוא תיאר את עבודתו בפשטות במילותיו שלו, זמן קצר לפני מותו כ"אנליזה מעשית, משוואות אינטגרליות ודיפרנציאליות, מכניקה, הידרודינמיקה ואווירודינמיקה, גאומטריה מבנית, חשבון הסתברותי, סטטיסטיקה ופילוסופיה".

פון מיזס היה חבר של החוג הווינאי ביחד עם פיליפ פרנק, האנס האן ואוטו נוירת. הוא שימש פרופסור בשטרסבורג, ברנו, דרזדן וברלין. עם עליית הנאצים לשלטון עבר לטורקיה ובשנת 1944 החל לעבוד כפרופסור באוניברסיטת הרווארד.

אח של לודוויג פון מיזס.

== קריטריון פון מיזס ==
פון מיזס פיתח קריטריון כשל לחומרים משיכים המתבסס על אנרגיית שינוי נפח ועל אנרגיית עיוות.
כשל יתרחש אם <math> \sigma_{VM}^2>2\sigma_y^2 </math>, כאשר <math>\ \sigma_y</math> הוא מאמץ הכניעה של החומר ו-<math>\sigma_{VM}^2 = (\sigma_1 - \sigma_2)^2 + (\sigma_2 - \sigma_3)^2 + (\sigma_3 - \sigma_1)^2 </math>, והמאמצים הם מאמצים ראשיים. בהצבה ישירה נקבל:
:<math>\frac{1}{2} \Big[ (\sigma_1 - \sigma_2)^2 + (\sigma_2 - \sigma_3)^2 + (\sigma_3 - \sigma_1)^2 \Big] \le \ \sigma_y^2</math>.
טרסקה (2D)]]
במקרה של מאמצים דו-ממדיים (<math>\ \sigma_3 = 0</math>), קריטריון פון-מיזס מקבל את הצורה: <math>\sigma_1^2 - \sigma_1 \sigma_2 + \sigma_2^2 \le \ \sigma_y^2</math>.

== משפחה ==
[[מצבה תחתיה קבורים הוריו, אברהם ו-אדל (מימין), ומצבת קבר אחיו, קרל-חיים (שנפטר בילדות, משמאל), בבית העלמין המרכזי בווינה]]
ריכרד פון מיזס נולד בלמברג שבממלכת אוסטרו-הונגריה (כיום לבוב שבגליציה, אוקראינה), בן אמצעי בין שלושה ילדים של משפחה יהודית. אביו היה ארתור פון מיזס, מהנדס רכבות ופקיד ציבור ואמו הייתה אדלה לבית לנדאו. לשושלת משפחת מיזס, שתחילת דרכה בחיי המסחר בלמברג במאה ה-18, ולנציגיה – פישל (לימים מאיר ירחמיאל), אברהם אוסקר ובנו ארתור – היה מעמד מכובד בין יהודי העיר. אבי סבו של פון מיזס, מאיר ירחמיאל מיזס, זכה בשנת 1881 לקבל תואר אצולה "אֵדלֶר" מידי הקיסר פרנץ יוזף ולפיכך שונה שם המשפחה ל"פון מיזס". אחיו של פון מיזס, לודוויג פון מיזס, היה כלכלן ופילוסוף אוסטרי-אמריקאי בולט. אחיו השני, קרל, מת בגיל 11 ממחלת השנית.

== סמל אצולה ==
סמל אצולה של משפחת פון מיזס

==קישורים חיצוניים==

* [http://www.math.muni.cz/math/biografie/richard_mises.html ביוגרפיה] 
* 
* 

קטגוריה:פיזיקאים יהודים אוסטרים
קטגוריה:מתמטיקאים יהודים אוסטרים
קטגוריה:פילוסופים יהודים אוסטרים
קטגוריה:אצולה יהודית אוסטרית
קטגוריה:פוזיטיביזם לוגי
קטגוריה:סגל אוניברסיטת הרווארד
קטגוריה:חוקרי תורת ההסתברות יהודים
קטגוריה:פליטי רדיפות הנאצים
קטגוריה:האימפריה האוסטרו-הונגרית: אישים
קטגוריה:סגל TU דרזדן
קטגוריה:סגל אוניברסיטת איסטנבול
קטגוריה:אוסטרים שנולדו ב-1883
קטגוריה:נפטרים ב-1953
יום המים העולמי

200px
יום המים העולמי מצוין מדי שנה ב-22 במרץ ועוסק, כמתבקש משמו, במים. היום נקבע על פי החלטה של האו"ם מ־1992, בכנס בריו דה ז'ניירו. אונסק"ו, שיזמה את היום, מזמינה את המדינות החברות באו"ם לציין את היום כפי שמתאים לכל מדינה. 178 מדינות משתתפות בציון יום זה ביניהן גם מדינת ישראל<ref name=":0"></ref>. אחת מן המטרות שהציב לעצמו ארגון האו"ם היא להבטיח כי עד שנת 2030, לא יהיה בעולם אדם שאין לו גישה מסודרת ובטוחה למקור זמין של מי שתייה<ref></ref>.

יום המים עוסק בעיקרו בחשיבות שבחיסכון במים, בכל שנה היום סובב סביב נושא אחר הקשור במים, לדוגמה, ב-2014 היום עסק בקשר בין אנרגיה למים. הנושא בשנת 2021 הוא כיצד אנו מעריכים מים מעבר למחירם. הוא קובע כיצד הוא מנוהל ומשותף. המשמעות של מים קשורה בין משקי בית, תרבות, בריאות, חינוך, כלכלה ושלמות הסביבה הטבעית שלנו. אם אנו מתעלמים מכל אחד מהערכים הללו, אנו מסתכנים בניהול לא נכון של משאב סופי, שאין לו תחליף, על פי ארגון האו"ם.<ref></ref>

=== עקרונות<ref name=":0" /> ===

* לנהל את משק המים הבינלאומי תוך ראיה הוליסטית ואינטגרטיבית.
* ליצור בסיס נתונים ברמה בינלאומית מקיפה, אשר יעריך את האיכות של מקורות המים ואת ההיצע שלהם ושל כלל הפעילות שמבצעים בני האדם, שמשפיעה על כמות המים ועל איכותם. כל זה על מנת להתמודד בצורה ארוכת טווח עם תופעות של בצורות, שיטפונות, סביבה, זיהום ומדבור.
* להגן על מקורות המים הטבעיים מפני מפגעים וזיהומים למיניהם.
* לבחון את ההשלכות של ההתחממות הגלובלית של כדור הארץ על נושא אספקת המים ואיכותם.

==ראו גם==
*טיהור מים
*מיחזור מים
*משבר מים
*חג המים - יום המים בישראל

== קישורים חיצוניים ==

* 

* [https://www.cbs.gov.il/he/mediarelease/pages/2023/%D7%99%D7%95%D7%9D-%D7%94%D7%9E%D7%99%D7%9D-%D7%94%D7%91%D7%99%D7%9F-%D7%9C%D7%90%D7%95%D7%9E%D7%99-2023.aspx לקט נתונים לרגל יום המים העולמי 2023], אתר הלשכה המרכזית לסטטיסטיקה, 20.3.2023
* [https://he.wiki5.ru/wiki/UN_World_Water_Development_Report דוח פיתוח מים עולמי של האו"ם]

== הערות שוליים ==

קטגוריה:מים
מים, היום הבינלאומי
קטגוריה:מועדים בין-לאומיים
מים, היום הבינלאומי
קטגוריה:אירועים בחודש מרץ
מיצ'ל סלגאדו

מיגל אנחל "מיצ'ל" סלגאדו פרננדס (בספרדית: Miguel Ángel Salgado Fernández, נולד ב-22 באוקטובר 1975 באס נאבס, גליסיה) הוא כדורגלן עבר ספרדי ששיחק בעמדת המגן הימני. סלגאדו ידוע בזכות משחקו האגרסיבי ותיקוליו התכופים. נחשב בשיאו לאחד מהמגנים הטובים בעולם.
== קריירה ==
סלגאדו התחיל את הקריירה שלו ב-1994 במדי סלטה ויגו. ב-1999 עבר לריאל מדריד בתמורה ל-11 מיליון אירו. יחד עם ריאל זכה פעמיים בליגת האלופות (2000 ו-2002) וארבע פעמים באליפות ליגת העל הספרדית (2001, 2003, 2007 ו-2008).

בקיץ 2009 שוחרר סלגאדו מריאל מדריד, לאחר עשר שנים בקבוצה. בתקופתו במועדון צבר 253 הופעות בליגה וכבש 4 שערים.

מיד לאחר שחרורו מריאל מדריד, ב-19 באוגוסט 2009, חתם לשנתיים בקבוצת בלקברן רוברס מהפריימר לייג האנגלית.

לסלגאדו 53 הופעות בנבחרת ספרד בכדורגל. הוא השתתף עימה ביורו 2000 ובמונדיאל 2006.

==קישורים חיצוניים==

קטגוריה:מגני כדורגל ספרדים
קטגוריה:כדורגלני סלטה ויגו
קטגוריה:כדורגלני סלמנקה
קטגוריה:כדורגלני ריאל מדריד
קטגוריה:כדורגלני בלקברן רוברס
קטגוריה:כדורגלני נבחרת ספרד
קטגוריה:כדורגלנים ספרדים
קטגוריה:כדורגלני יורו 2000
קטגוריה:כדורגלני מונדיאל 2006
קטגוריה:ספרדים שנולדו ב-1975
מטרו (עיתון)

מטרו (באנגלית: Metro International) הוא חינמון שיוצא לאור ב-18 מדינות ברחבי העולם, ב-15 שפות ו-56 מהדורות יומיות. למטרו תפוצה של 17 מיליון קוראים ביום, ו-37 מיליון בשבוע.
==היסטוריה==
מטרו נוסד בשוודיה על ידי Modern Times Group. העיתון הראשון של מטרו היה העיתון של סטוקהולם כ"מטרו סטוקהולם". במשך מספר שנים יצאו עיתונים של מטרו באותו שם במקומות שונים ברחבי העולם. העיתון החל את הפצתו בשנת 1995.

מקומות התפוצה העיקריים של העיתון הם בתוך או בסביבת רשתות תחבורה ציבורית (כגון רכבות, רכבות תחתית, אוטובוסים, ועוד), בנייני משרדים גדולים, שווקים, ברחובות ראשיים בערים גדולות, או במקומות אחרים שיש בהם צפיפות או תחלופה גדולה של אנשים (כמו קמפוסים של קולג'ים או אוניברסיטאות).

==מטרו בריטניה==
בממלכה המאוחדת יוצא חינמון בעל שם זהה - , שאינו קשור ל-Metro International. חינמון זה הושק בשנת 1999 על ידי קבוצת דיילי מייל, בתחילה הופץ ברכבת התחתית של לונדון ב-85,000 עותקים, ובהמשך בכל רחבי המדינה. נכון לשנת 2018 הוא העיתון השני בתפוצתו בממלכה המאוחדת עם תפוצה של 1.47 מיליון קוראים ביום. במהלך שנה זו הפך לעיתון בעל התפוצה הגבוהה ביותר.
==קישורים חיצוניים==

* 
* לירן לוטקר, [http://www.the7eye.org.il/GlobalVillage/Pages/article6906.aspx סקופים ברכבת התחתית], העין השביעית
* 
==הערות שוליים==

קטגוריה:עיתונים בין-לאומיים
קטגוריה:חינמונים
אצבענית רומאית

אצבענית רומאית שם מדעי: Dactylorhiza romana מכונה גם דקטילוריזה רומאית היא צמח ממשפחת הסחלביים, בעל פרחים לבנים עד צהבהבים. התגלה בשנות ה-80 של המאה ה-20 בהר קטע שלמרגלות החרמון, ועד היום זהו אתר הימצאותו היחיד הידוע בישראל. המין פורח בסביבות החודשים מרץ-אפריל.

==קישורים חיצוניים==

* 

קטגוריה:סחלביים
קטגוריה:ערכי טבע מוגנים בישראל: צמחים
קטגוריה:צמחי בר בסכנת הכחדה בישראל
קטגוריה:צמחיית החרמון
קטגוריה:פרחים בצבע קרם בארץ ישראל
קטגוריה:ארץ ישראל: סחלביים
שנק החורש

שנק החורש (מערבית: شناق الحرش) (שם מדעי: Limodorum abortivum) הוא צמח ממשפחת הסחלביים, הספרופיט (צמח הניזון מחומר אורגני מת) היחיד בארץ ישראל. פרחיו סגולים ופורחים בחודשים מרץ-אפריל. גדל תחת צלי עצים בחורשים של אלון מצוי, בחבל הים-תיכוני של ישראל. מואבק על ידי דבורים. בניגוד לרוב נציגי משפחת הסחלביים בארץ ישראל, פרחיו מעניקים למאביקיהם גמול צוף ואינם "רמאים".

==קישורים חיצוניים==

שנק החורש

קטגוריה:סחלביים
קטגוריה:ערכי טבע מוגנים בישראל: צמחים
קטגוריה:פרחים סגולים בארץ ישראל
קטגוריה:ארץ ישראל: סחלביים
נאוטינאה תמימה

נֵאוֹטִינֵאָה תמימה (שם מדעי: Neotinea maculata) היא צמח נדיר ממשפחת הסחלביים בעל פרחים קטנטנים בצבע לבן עד ורוד. הצמח קטן ביותר וקל שלא להבחין בו. גדל על קרקע רנדזינה בחבל הים-תיכוני של ישראל. פורח בחודשים מרץ-אפריל. בניגוד לרוב נציגי משפחת הסחלביים בארץ, פרחיו מעניקים למאביקיהם גמול צוף ואינם "רמאים". עם זאת, מנגנון ההאבקה של הפרחים אינו ידוע וייתכן שההאבקה עצמית בלבד.

==קישורים חיצוניים==

קטגוריה:צמחים שתוארו ב-1975
קטגוריה:טקסונים שתוארו בידי ויליאם ת. סטירן
קטגוריה:סחלביים
קטגוריה:ערכי טבע מוגנים בישראל: צמחים
קטגוריה:פרחים לבנים בארץ ישראל
קטגוריה:פרחים ורודים בארץ ישראל
קטגוריה:ארץ ישראל: סחלביים
ביסמילה חאן

אוסתד ביסמילה חאן (Ustad Bismillah Khan Sahib; 21 במרץ 1916 - 21 באוגוסט 2006) מוזיקאי הודי, נגן וירטואוז בשהנאי (כלי נגינה דומה לאבוב). בתואר "אוסתד" או "פנדיט" בקשר למוזיקה הודית קלאסית משמעו "רב-אמן" או "גורו".

ביסמילה חאן היה המוזיקאי הקלאסי השלישי שקיבל את אות הכבוד האזרחי הגבוה ביותר בהודו, הבהרט רטנה (בשנת 2001). עוד מייחדת אותו העובדה, שהוא בין האנשים הספורים, שקיבלו את כל ארבעת אותות הכבוד האזרחיים הגבוהים ביותר בהודו.

==רקע==
אבותיו היו מוזיקאי חצר בנסיכות דומראון במדינת ביהר, שבהודו. את השכלתו המוזיקלי קיבל מדודו, נגן שהנאי במקדש וישוואנאת ב-ואראנאסי. הוא ניגן במקדשים שונים ועל גדות הנהר גנגס בוואראנאסי.

==קריירה מוזיקלית==
אוסתד ביסמילה חאן הוא אולי האחראי העיקרי, אם לא היה היחיד, להפיכת השהנאי לכלי קלאסי מפורסם. הוא הביא את השהנאי אל חזית המוזיקה ההודית בקונצרט בוועידת המוזיקה ההודית בקולקטה, בשנת 1937. חלקו לו את הכבוד הנדיר לנגן בחגיגות העצמאות של הודו בשנת 1947, כאשר דגל הודו הונף על המבצר האדום ההיסטורי בדלהי העתיקה. נגינתו בשהנאי הייתה לחלק בלתי נפרד מחגיגות העצמאות, ב-15 באוגוסט מדי שנה, לאחר נאום ראש הממשלה. מסורת זו נמשכה מאז ימיו של נהרו.

אוסטד ביסמילה ניגן באפגניסטן, איראן, עיראק, הונג קונג, יפן, בערים שונות באירופה, בקנדה, בארצות הברית, בברית המועצות ובמערב אפריקה. 

על אף פרסומו הרב, שמר על אורח חיים פשוט וצנוע והקפיד על פרטיותו. דעתו הייתה, שמוזיקאים צריכים להישמע אך לא להיראות. עם היותו מוסלמי שיעי אדוק, האמין, כמוהו כמוזיקאים הודים רבים, בלי קשר לדתם, באם סאראסוואטי.

אוסתד חאן ייזכר כאחד מטובי הנגנים במוזיקה הקלאסית ההודית בתקופה שלאחר קבלת העצמאות וכמופת לאחדות הינדו-מוסלמית בהודו. בניגוד לשיטת המעמדות והכיתות הרווחת עד היום בהודו, נהג להביע את דעתו, כי "המוזיקה אינה יודעת כיתות".

אוסתד ביסמילה חאן נפטר ב-21 באוגוסט 2006, מאוטם שריר הלב. בן 90 היה במותו. השאיר אחריו חמישה בנים ושלוש בנות. ממשלת הודו הכריזה על יום אבל לאומי.

==קישורים חיצוניים==

* 

* 
* 

קטגוריה:מוזיקאים הודים
קטגוריה:מקבלי עיטור בהרט רטנה
קטגוריה:ילידי 1916

קטגוריה:נפטרים ב-2006
הטחנה

הטחנה היא כינוי למבנה טחנת רוח ברחוב רמב"ן שבשכונת רחביה בירושלים.

==היסטוריה==
מבנה טחנת הרוח נבנה בשנות ה-70 של המאה ה-19 על ידי הכנסייה היוונית-אורתודוקסית בירושלים, בלב שטח חקלאי בן אלפי דונמים. הטחנה שימשה להפקת קמח משדות החיטה שבאזור, כדי לכלכל צליינים נוצרים-אורתודוקסים (בעיקר רוסים אורתודוקסים) שהגיעו באלפיהם לקראת חג הפסחא. הטחנה צוידה במתקן מיוחד שסובב את הכנפיים הגדולות לפי כיוון הרוח. הטחנה הפסיקה את פעילותה בסוף המאה ה-19, לאחר שהגיעו לארץ טחנות הקיטור. מאז שהפסיקה לפעול, הפכה לבית מגורים שהחליף כמה בעלים ודיירים מידועני העיר, בניהם חליל א-סכאכיני, שהיה מחנך, סופר ומנהיג פוליטי ופרופ' יוסף לחמן, מנהל מחלקת אף, אוזן גרון מבית החולים הדסה. המפורסם שבין הדיירים היה האדריכל היהודי גרמני אריך מנדלסון.<ref></ref> בשנת 1935 רכש האדריכל המפורסם אריך מנדלסון את מבנה הטחנה, שהזכירה לו את מגדל איינשטיין - בניין שתכנן בפוטסדאם שבגרמניה בשנת 1922 והיה המבנה הידוע והחשוב הראשון שתכנן. מנדלסון הוסיף מבנה חד-קומתי ממזרח לטחנה, שבו אירח את שמנה וסלתה של ירושלים בתקופת המנדט הבריטי. בשנת 1941 עזבו מנדלסון ורעייתו את הארץ.

בשנות השישים של המאה העשרים הושכר מבנה הטחנה לממשלת הולנד, אשר שיכנה בו - בזו אחר זו - את משפחות הקונסולים ההולנדיים בירושלים. בחירתן במבנה נעשתה מתוך רצון לאמץ את טחנת הרוח של ירושלים כסמל הולנדי.

בתחילת שנות ה-80, רכשה משפחת רייכמן את המתחם, בתקופה זו היה שימור האתרים ההיסטוריים בעל חשיבות נמוכה בירושלים בפרט ובישראל בכלל, אושרו תוכניות להריסת הטחנה. בשל מחאות של תושבי הסביבה הועלתה ההצעה לפרק את הטחנה ולבנות אותה מחדש בגן העצמאות, אולם לא נמצא מימון לפרויקט ההעתקה, והוחלט להרוס את המבנה. הוחלט לבסוף לשקם את מבנה הטחנה במקום להרסה, ובהתאם לתוכניות האדריכלים יעקב אלון ואמציה אהרונסון הפכה הטחנה למרכז קניות ואירועים. הפרויקט הושלם בשנת 1987. פרויקט זה היה מקרה ראשון של שיקום מבנה ארכיטקטוני תוך שינוי ייעודו לשימוש מסחרי עסק.<ref></ref>

==לקריאה נוספת==
250px
*דוד קרויאנקר, ירושלים - מבט ארכיטקטוני, מדריך טיולים בשכונות ובתים, כתר, 1996.
* א' רמון, דוקטור מול דוקטור גר - שכונת רחביה בירושלים, יד בן צבי, ירושלים 1998
==קישורים חיצוניים==

==הערות שוליים==

קטגוריה:ירושלים: מבנים
קטגוריה:רחביה: מבנים
קטגוריה:טחנות רוח
השמדת יהודי טיקטין

נער עטוף ב[[דגל ישראל מביט אל עבר אחד מבורות הירי]]
חניכים מתנועת [[הנוער העובד והלומד ביער]]
קבר אחים יהודים ביער לופוחובה עטור בדגלי ישראל
האנדרטה למרגלות אחד הבורות
השמדת יהודי טיקטין התרחשה באוגוסט 1941 ביער לופוחובה שבצפון מזרח פולין, ליד העיירות טיקטין, ביאליסטוק, לומז'ה, אוסטרולנקה ואסטרוב-מזוביצקה, ובקרבת מחנה ההשמדה טרבלינקה.

== השמדת יהודי טיקטין ==
באוגוסט 1941 הגיעו אנשי גסטפו ליער ופקדו על חפירת שלושה בורות ירי, מהם שניים גדולים, שאורך כל אחד מהם 12 מטר, רוחבו 4 מטרים ועומקו 5 מטר, ואחד קטן יותר. התושבים הניחו שהבורות נדרשים לצורך הסתרת טנקים ודלק. 

ב-24 באוגוסט 1941, בשעה שש בערב, נשמע קול התוף של הכרוז הטיקטיני "יבלונסקי" הסובב בעיר: "כל יהודי טיקטין, אנשים, נשים וטף, פרט לחולים ובעלי מום, יתייצבו מחר, 25 באוגוסט, בשעה שש בבוקר בכיכר השוק". למחרת ב-7:00 בבוקר הגיעו אנשי הגסטפו מצוידים במשאיות ענק, לקחו את הגברים, סידרו אותם מהגבוה לנמוך, והצעידו אותם לכפר זבד שם הם נכלאו בבית ספר מקומי. בדרך הם נדרשו לשיר באיומי שוטים. כמנהג ההטעיה של הגרמנים, נאמר ליהודים ולז'נדרמים הפולנים שהיהודים יועברו משם לגטו צ'רבוני-ברו. מבית הספר נלקחו היהודים בקבוצות במשאיות ליער לופוחובה, הועמדו על שפת הבור ונורו במכונת ירייה אל מותם. באותו יום נרצחו מעל 1,400 מיהודי טיקטין. בלילה כוסו הבורות בידי פולנים מקומיים בהשגחת הגרמנים. הגרמנים סיפרו לפולנים שמונחות שם גופותיהם של חללי מלחמה המובאות לקבורה. הפולנים שכיסו את הבורות סיפרו שהאדמה זזה מפרפורי המתים, וכי היא קיבלה גוון אדמדם מהדם.

למחרת, בלוויית חיילים פולנים, עברו הגרמנים מבית לבית, הוציאו את כל הנשים, הזקנים והחולים שלא התייצבו ביום הראשון וריכזו אותם בכיכר השוק, למעלה מ-700 נפש. הגרמנים העמיסו אותם על משאיות והובילו גם אותם ליער לופוחובה, שם הושלכו אל תוך הבור השני ומכונות הירייה פתחו באש. לאחר מכן כיסו הפולנים את הבור השני. בשעה שתיים ב-26 באוגוסט סיימו הנאצים את מלאכתם. אלה שהצליחו להימלט נתפסו לאחר מכן והובלו לבור השלישי. רק מתי מעט מן הקהילה הגדולה של יהודי טיקטין נותרו בחיים.

==זיכרון==

במדריך אתרי זיכרון מלחמת העולם השנייה בפולין משנת 1968 מוזכר האתר כ"אנדרטה באתר רצח קורבנות - בשנים 1941-1943 הנאצים ירו ביער ליד הכפר לופוחובה כ-3,000 תושבים של טיקטין, זוואדי וכפרים אחרים. לזכר הקורבנות הוקמה מצבה". 

כיום שלושת הבורות מגודרים ולידם מוצבות אנדרטאות עם מגן דוד המציינים את היות הנרצחים יהודים. בנוסף, חלק ממשפחות הנספים השאירו לוחות זיכרון אישיים על גדרות הבורות. למקום מגיעים משלחות רבות של יהודים מישראל ומהעולם במסגרת מסע בני נוער לפולין, משלחות צה"ל וביקורי שורשים נוספים..

==הערות שוליים==

קטגוריה:טיקטין
טיקטין
קטגוריה:שואת יהודי פולין
קטגוריה:פודלסיה
קטגוריה:מלחמת העולם השנייה: 1941
רצועית הגליל

רצועית הגליל (שם מדעי: Himantoglossum caprinum) היא צמח נדיר ביותר ממשפחת הסחלביים, בעל מראה מוזר ומיוחד: השפית של הפרח ארוכה מאוד ביחס לשאר אברי הפרח, מה שהעניק לצמח את שמו (באנגלית - סחלב הלטאה, lizard orchid). מנגנון ההאבקה של הפרח אינו ידוע. בארץ ישראל, המין גדל בגליל ובגולן במספר מצומצם מאוד של אתרים, ופורח בחודשים מאי-יוני. לעלי העטיף של הפרח צבע ירוק כהה, ושולי עלי העטיף חומים-סגולים.

==קישורים חיצוניים==

קטגוריה:צמחים שתוארו ב-1826
קטגוריה:טקסונים שתוארו בידי קורט פוליקרפ יואכים ספרנגל
קטגוריה:ערכי טבע מוגנים בישראל: צמחים
קטגוריה:צמחי בר בסכנת הכחדה בישראל
קטגוריה:סחלביים
קטגוריה:פרחים בצבע קרם בארץ ישראל
קטגוריה:ארץ ישראל: סחלביים
שמואל קרן

שמואל קרן (נולד ב-1947 בגרמניה) הוא תת-אלוף (במיל') בצה"ל, תפקידו האחרון במערכת הביטחון היה ראש מפא"ת.

==ביוגרפיה==

תא"ל קרן (במקור ביינהורן) החל את מסלולו הצבאי במסגרת העתודה האקדמית, ובשנים 1965–1969 למד לקראת תואר ראשון בפיזיקה בפקולטה לפיזיקה בטכניון שבחיפה. במלחמת יום הכיפורים שירת כקצין תותחנים בחטיבה 14.<ref name=":0"></ref>

בשנת 1976 קיבל קרן דרגת סא"ל והתמנה לתפקיד ראש ענף מחקר ופיתוח במפקדת קצין תותחנים ראשי. בשנת 1981 קיבל דרגת אל"ם והתמנה לתפקיד ראש מחלקת תורת לחימה ופיתוח אמל"ח (תו"פ) וב-1984 התמנה לתפקיד סגן ראש תו"פ במפקדת חילות השדה (מפח"ש). ב-1985 התמנה לתפקיד רמ"ח תכנון ותקציבים במפח"ש, וב-1986 קיבל דרגת תא"ל ומונה לתפקיד ר' מו"פ במפא"ת.<ref name=":0" />

ב-1992 השתחרר קרן מצה"ל ועבר לתעשייה הצבאית, שם מילא את תפקידי הסמנכ"ל למו"פ מאוחר יותר משנה המנכ"ל למו"פ ומנהל קבוצת המערכות. תפקידים אלה מילא קרן עד שנת 2000, אז מונה למנכ"ל תע"ש (במשך השנים 1998–2003 היה יו"ר הוועדה העליונה לדירוג מחקר בצה"ל).<ref></ref><ref name=":0" />

ב-2002 מונה תא"ל (מיל') שמואל קרן לתפקיד ראש מפא"ת במקומו של אלוף יצחק בן ישראל שהשתחרר מצה"ל.<ref name=":0" /> תא"ל (מיל') קרן שימש בתפקיד ראש מפא"ת עד שנת 2010.

קרן נשוי לאב (חוה) לבית סומר ואב לשני ילדים, אחיו של מבקר מערכת הביטחון לשעבר, תא"ל (מיל') יוסי ביינהורן.<ref name=":0" />

== הערות שוליים ==

קטגוריה:בוגרי הטכניון - מכון טכנולוגי לישראל
קטגוריה:בוגרי העתודה האקדמית
קטגוריה:חיילי חיל התותחנים
קטגוריה:מנהלי התעשייה הצבאית
קטגוריה:מנכ"לים יוצאי שירות קבע בצה"ל
קטגוריה:ראשי מפא"ת
קטגוריה:ישראלים שנולדו ב-1947
קטגוריה:תתי-אלופים בצה"ל
קטגוריה:ראשי מחלקת תורת לחימה
שפית

המין Cypripedium reginae ממשפחת הסחלביים. השפית הוורודה בולטת.
שפית (labellum) היא איבר בפרחים של משפחת הסחלביים. השפית היא למעשה גלגול של עלה כותרת, שעבר מגוון אדפטציות בהתאם למנגנון ההאבקה של כל מין ומין במשפחת הסחלביים. מגוון המופעים במשפחת הסחלביים הוא עצום, וכך גם מגוון הצורות, הצבעים והתפקידים שממלאת השפית. במינים רבים, השפית משמשת משטח נחיתה לחרקים המאביקים את הפרח. בסוג דבורנית, השפית אף מפרישה הורמוני מין (פרומונים), המושכים את זכרי הדבורים אל הפרח, בחפשם אחר נקבות. בסוג רצועית, השפית ארוכה במיוחד, ומשווה לפרח צורה של לשון, רצועה, או לטאה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סחלביים
קטגוריה:מורפולוגיה של צמחים
סחלב הביצות

סחלב הביצות
סחלב הביצות (שם מדעי: Anacamptis laxiflora) הוא מין בסוג בן-סחלב (בעבר שויך לסוג סחלב), הסחלב הגבוה ביותר בארץ ישראל. הצמח נדיר ומוגן.

העלים איזמלניים ורחבים. עמוד התפרחת עבה וגבוה, המגיע עד 80 ס"מ ואף יותר. התפרחת בת 10-50 פרחים. צבע הפרחים ורוד-סגול, הפרחים בעלי דרבן. הפריחה בפברואר - אפריל.

==תפוצה==
משרעת התפוצה מזרח ים-תיכונית. בארץ ישראל צומח ברמת הגולן, בעמק החולה, בעמק בית שאן, עמק זבולון בשרון ובשפלה. בעבר נצפו פרטים של סחלב הביצות באזור אשדוד ואלו הועברו בשנת 1981 לשמורת מבוא אשדוד אך אלו לא נצפו בשנים האחרונות ובשנת 2016 נקבע שהפרח נכחד ממישור החוף הדרומי.

==לקריאה נוספת==
סחלב הביצות, אנציקלופדיה החי והצומח של ארץ ישראל, כרך 11, עמ' 323

==קישורים חיצוניים==

בול יום העצמאות ה-22, 1970]]
* 

==הערות שוליים==

קטגוריה:סחלביים
קטגוריה:צמחי בר בסכנת הכחדה בישראל
קטגוריה:ערכי טבע מוגנים בישראל: צמחים
קטגוריה:פרחים סגולים בארץ ישראל
קטגוריה:ארץ ישראל: סחלביים
אשליל שעיר

אַשְׁלִיל שעיר (שם מדעי: Reaumuria hirtella) הוא מין בסוג אשליל, בן שיח רב שנתי.

== מאפיינים ==
גובהו 30 עד 50 ס"מ. עליו הקיציים קטנים, צומחים בבסיס הענפים בני השנה הקודמת. עליו החורפיים גדולים, וצומחים על גבי ענפים צעירים, צרים וארוכים, שחתכם בצורת חצי גליל. הפרחים גדולים – 15 עד 25 מ"מ קוטרם, צבעם לבן עד כחול, בעלי אבקנים רבים. הפריחה באפריל עד יולי. הפרי הוא הלקט מוארך, כ-5 ס"מ אורכו, נפתח בחמש קשוות לאחור. בתוך הלקט זרעים שעירים רבים, המופצים על ידי הרוח. 

ככל מיני האשליל, מצטיין גם מין זה ביכולת להיפטר מעודפי מלחים על ידי הפרשתם מבלוטות מיוחדות בעליו. 

משרעת תפוצתו של האשליל השעיר אירנו-טורנית וסהרו-ערבית. 

לאשליל השעיר שלושה זנים, הנבדלים אחד מהשני מורופולוגית ופנולוגית. 
*זן שעיר – גבעוליו, עליו ופרותיו שעירים, נפוץ בסיני ובדרום הנגב, בעיקר על סלעי אבן חול וגרניט.
*זן ארצישראלי – קרח, נפוץ במדבר יהודה.
*זן קצר חפים – חפי הפרחים קצרים, קרח, נפוץ בהר הנגב הצפוני והמרכזי.

==קישורים חיצוניים==

קטגוריה:צמחים שתוארו ב-1848
קטגוריה:טקסונים שתוארו בידי אדואר ספאש
קטגוריה:אשליים
קטגוריה:ארץ ישראל: אשליים
אוכם מדברי

אֻכָּם מדברי (שם מדעי: Suaeda asphaltica) הוא מין בסוג אוכם, בן שיח רב שנתי. גובהו עד 60 ס"מ. גבעוליו ישרים, העלים בשרניים ודמויי גליל, מסודרים לסירוגין על הגבעול. הפרחים לבנים, קטנים, צומחים מחיקי העלים. 

הצמח אנדמי לארץ ישראל, צומח באדמות חוואר, פוספט וקירטון ולכן נמצא בארץ במדרונות מדבר יהודה, צפון הנגב ובקעת הירדן. הצמח עמיד מאוד למליחות, על ידי מהילת המלח בנוזל שבעלים, ונשירתם לאחר זמן. פורח בחודשים ינואר-מאי, הפרחים ירוקים, יוצאים מחיקי העלים.

בדומה לאוכמניה, מקור השם העברי מושאל מן הארמית: "אוּכָּמָא" בהוראת כהה, שחור.<ref></ref> השם התקבל בשל הגוון השחור או הכהה של עליו היבשים. שמו המדעי, Suaeda, גזור גם הוא מצבעו השחור של הצמח: בערבית עתיקה הצמח קרוי "סוידא", כלומר: "שחור" (בדומה ל־أَسْوَد – שחור).

ברפואה הבדואית משתמשים בו לדלקות עור קשות, ובשימוש פנימי הוא מומלץ נגד הפרעות בדרכי העיכול, צהבת והרעלות קיבה.

==קישורים חיצוניים==

==הערות שוליים==

קטגוריה:צמחים שתוארו ב-1879
קטגוריה:טקסונים שתוארו בידי פייר אדמון בואסייה
קטגוריה:סלקיים
קטגוריה:ארץ ישראל: צמחים אנדמיים
קטגוריה:ארץ ישראל: סלקיים
קטגוריה:ארץ ישראל: צמחים אלרגניים
מלחית אשונה

מלחית אשונה (שם מדעי: Salsola vermiculata) היא מין בסוג מלחית , בן שיח מדברי רב שנתי. גבעוליו ישרים, ומהם מתפצלים גבעולים קצרים לצדדים. העלים מסורגים, קשקשניים, בשרניים וצמודים לגבעול. הפרחים קטנים, צהבהבים, מואבקי רוח, בעלי חמישה אבקנים. הפריחה בסתיו, ההבשלה בחורף. הפירות מופצים על ידי הרוח. 

כשאר מיני המלחית, עמיד הצמח למליחות הקרקע, אך עמידותו נמוכה יחסית למינים אחרים בסוגו.

משרעת התפוצה של המלחית האשונה אירנו-טורנית וסהרו-ערבית. בישראל הוא מצוי בנגב ובמדבר יהודה.

==קישורים חיצוניים==

קטגוריה:טקסונים שתוארו בידי קארולוס ליניאוס
קטגוריה:סלקיים
קטגוריה:ארץ ישראל: סלקיים
קטגוריה:צמחים שתוארו ב-1753
מקדוניה (פירושונים)

אזור מקדוניה ההיסטורית מוקף בשחור ומצוי בתחומי יוון (צהוב), מקדוניה הצפונית (כתום), בולגריה (ירקרק), סרביה (ורוד), קוסובו (כחול) ואלבניה (סגול)
מָקֵדוֹנְיָה היא אזור בחבל הבלקן בו התקיימה בעבר ממלכת מקדוניה (מוקדון). כיום מצוי אזור זה בתחום שש מדינות: יוון (שמחזיקה ביותר ממחציתו), מקדוניה הצפונית כולה, שטח נרחב בבולגריה ושטחים מצומצמים באלבניה, בסרביה ובקוסובו.

==הערות שוליים==
הסלע האדום (שיר)

"הסלע האדום" הוא פזמון ישראלי שנכתב בשנות ה-50 של המאה ה-20 על ידי חיים חפר, הולחן בידי יוחנן זראי והושר בידי אריק לביא. בפזמון מתואר מסעם של צעירים ישראלים אל "הסלע האדום": אתר פטרה ובו מקדש החצוב בסלע, באבני החול של הרי אדום.

השיר מתחיל במילים:

פטרה ממוקמת בדרום ירדן, במרחק 25 ק"מ מהגבול עם ישראל (בסמוך לפארן). בשל הקרבה לישראל ויופיו הקסום והמרהיב של המקום, ולאור האתגר שבכך, ניסו במשך השנים מספר צעירים לחצות את הגבול לירדן, כדי לראותו במו עיניהם. הראשונים שעשו זאת היו, ככל הנראה, מפקד יחידה 30 חיים דים וסגנו אהרון קמארה שביקרו בפטרה ב-1952.

המסע לפטרה, המתואר בפזמון, היה לא פשוט: רבים מאלו שהגיעו נתפסו, רבים כלל לא הצליחו להגיע, ומרבית אלו שנתפסו לא חזרו בחיים לישראל.

כותב השיר, חיים חפר, סיפר כי הוא עצמו ביקש מדוד בן-גוריון להפסיק את שידור הפזמון בקול ישראל כשראה שהוא מעודד הליכה מסוכנת לפטרה. באותו זמן הוא פגש קצין צעיר, שתיאר לו כמה הוא מתרגש מהשיר ושהוא שוקל לצאת למסע לפטרה. "באותו רגע ידעתי שאני נותן יד לחרם" טען חפר. החלטה על כך התקבלה ב-30 ביולי 1958. בהחלטה גם נאסר להשמיע את הבלדה "אנקש", אף הוא בביצועו של אריק לביא. בעקבות החלטה זו לא הושמע הפזמון במשך עשרות שנים.

רק לאחר הסכם השלום עם ירדן בשנת 1994 התאפשר לאזרחי ישראל לבקר באופן חוקי בירדן ובפטרה.

==ראו גם==
* צנזורה על השמעת שירים בישראל
* אנקש

==קישורים חיצוניים==

* [https://www.nli.org.il/he/items/NNL_MUSIC_AL990002442660205171/NLI הסלע האדום], באתר הספרייה הלאומית
* אלי אשד, [http://www.notes.co.il/eshed/46329.asp בואו אל הסלע האדום], רשימות, 3 באוגוסט 2008
* אריה גילאי, [http://www.202.org.il/Pages/moreshet/petra/petra_main.php פטרה והצנחנים], באתר עמותת הצנחנים

==הערות שוליים==

קטגוריה:שירי שנות ה-1950
קטגוריה:שירי אריק לביא
קטגוריה:שירים בעברית
קטגוריה:שירים שנכתבו על ידי חיים חפר
קטגוריה:שירים שהולחנו על ידי יוחנן זראי
קטגוריה:שירים על אסיה
קטגוריה:יצירות שצונזרו בישראל
קטגוריה:צנזורה במוזיקה
בן-חורש רחב-עלים

בן-חורש רחב-עלים (שם מדעי: Epipactis helleborine) הוא גאופיט ממשפחת הסחלביים.
== מאפיינים ==
לבן-חורש רחב-עלים פרחים שצבעם משתנה מפרט מפרט, בין לבן, ירוק, וארגמן. שפית הפרח מורכבת משני חלקים: חלקה האחורי בנוי ככוסית ומכיל צוף נוזלי; חלקה הקדמי משמש משטח נחיתה לחרקים הבאים למצוץ את הצוף.

מחקרים שנעשו במספר ארצות שבהן גדל המין, הראו שהוא מואבק על ידי צרעות; עם זאת, לא ידוע מי מאביק את המין בישראל.

בישראל, המין גדל בגליל וברמת הגולן, ובעיקר בהר מירון וליד החרמון, לרוב בגובה של כ-700 עד 1200 מטרים מעל פני הים ותחת צל חלקי או מלא של העצים. הפריחה בחודשים מאי-יוני.

==קישורים חיצוניים==

בן חורש רחב-עלים

קטגוריה:ערכים שבהם תבנית בריטניקה אינה מתאימה
קטגוריה:צמחים שתוארו ב-1769
קטגוריה:טקסונים שתוארו בידי הנדריך יוהאן נפומוק פון קרנץ
קטגוריה:סחלביים
קטגוריה:ערכי טבע מוגנים בישראל: צמחים
קטגוריה:פרחים לבנים בארץ ישראל
קטגוריה:פרחים בצבע ארגמן בארץ ישראל
קטגוריה:פרחים ירוקים בארץ ישראל
קטגוריה:ארץ ישראל: סחלביים
התראה

התראה היא אזהרה לאדם להימנע מביצוע עבירה ו/או הודעה על צעדים שעתידים להנקט נגדו. במערכות משפט מסוימות, כמו בהלכה, מהווה ההתראה תנאי לענישה. כן מהווה ההתראה במקרים מסוימים תנאי לנקיטת צעדים, כמו עיקול. בנוסף נעשה שימוש, במקרים מסוימים, בהתראה כחלופה לענישה.

==תנאי לענישה==
בהלכה, מהווה ההתראה תנאי לענישה על כמעט כל עבירה, למעט עבירת המסית.

בחוק הישראלי, אין כמעט דרישה להתראה קודם לענישה ובמקומו חל לרוב הכלל ש"אי ידיעת החוק אינה פוטרת מעונש". חריג לכך הוא ענישה על הפרעה למהלך דיונים בבית המשפט או בית הדין. חוק בתי המשפט וחוק בתי דין דתיים (מניעת הפרעה) דורשים מתן התראה כתנאי לענישה של מפריעים למהלך דיון בבית הדין או בית המשפט.

===מהות ההתראה===
בהלכה, ההתראה חייבת להכיל ציון שהמעשה הוא אסור, את מקור האיסור במקרא, הצעה של פרישה מן המעשה האסור, וכן את אזכור העונש הצפוי במידה ויחטא.

לגבי ההתראה בחוק הישראלי, כתב השופט מישאל חשין:

כן קבע בית המשפט העליון כי "ההתראה האמורה צריכה למצוא ביטוי בפרוטוקול הדיון"

===נימוק לדרישה להתראה===
על הצורך בהתראה למפריע בישיבה של בית דין, כתבה נשיאת בית המשפט העליון, דורית ביניש:
:"סמכותו הייחודית של בית הדין להטיל סנקציה עונשית על האדם המפריע, מבלי לקיים הליך פלילי כסדרו, מחייבת כי בית הדין יזהיר בצורה מפורשת את המפריע באשר לאפשרות כי יטיל עליו עונש אם לא יימנע מהפרעה לדיוני בית הדין, ולפרש את סוג העונש הצפוי"

==אזהרה מנקיטת צעדים==

ההתראה לפני נקיטת צעדים מהווה ניסיון להביא את המותרה להענות לדרישות של המתרה מרצונו ללא שהמתרה נדרש לנקוט בצעדים. בנוסף, ההתראה נועדה לאפשר למותרה להענות לדרישה מבלי לסבול מהצעדים. למשל, לפני ניתוק מים בגלל חוב, נדרש הגוף המנתק להתרות בחייב שבכוונתו לנתק את המים.

לפני הגשת תביעה בסדר דין מהיר נדרשת התראה לנתבע, טרם הגשת התביעה. בתביעה רגילה אין צורך בהתראה מוקדמת, אולם במקרה שלא ניתנה התראה ייתכן שלא ייפסקו הוצאות משפט.

במקום בו נדרשת התראה, נדרש שההתראה תהיה ברורה, ולמשל תודיע על המועד המדויק של נקיטת הצעדים.

==התראה כעונש==
בהליכים משמעתיים כמו משפט צבאי ודין משמעתי, העונש הקל ביותר הוא "התראה". משמעות ה"התראה" אינה ברורה כאשר הנענש חדל להיות חבר בארגון שניהל את ההליך המשמעתי.

== ראו גם==
* התראה (הלכה)

==הערות שוליים==

קטגוריה:חוק ומשפט
ווטר איילנד

ווטר איילנד (באנגלית: Water Island; "אי המים") הוא האי הרביעי בגודלו באיי הבתולה של ארצות הברית שבים הקריבי. האי נוצר עקב פעילות געשית ונמצא דרומית לאי סנט תומאס, במפרץ העיר שארלוט אמאלי.

==גאוגרפיה==
שטח האי 1.989 קמ"ר, והוא הקטן מארבעת האיים המרכזיים של איי הבתולה. האי מהווה, מבחינה אדמיניסטרטיבית, חלק ממחוז סנט תומאס. באי מתגוררים 182 תושבים (נכון ל-2010). כלכלת האי מתבססת על התיירות. באי מספר חופי רחצה. אתר תיירות נוסף באי הוא מוצב סגארה - שנבנה במהלך מלחמת העולם השנייה.

==היסטוריה==
המתיישבים הראשונים היו אינדיאנים משבט הטיינו שהתיישבו באי במאה ה-15. 

שמו של האי "אי המים" ניתן לו על ידי המתיישבים האירופאים הראשונים בשל אגמי המים המתוקים המצויים בו. בשל אגמים אלה - הנדירים באיי האנטילים הקטנים, שימש האי בסיס לשודדי ים.

חברת איי הודו המערבית הדנית טענה לבעלות על האי בשנת 1769. במאות 18 וה-19 התגוררו באי עבדים שחורים ששוחררו. הם עבדו במטעי האי וגידלו כותנה. בשנת 1905 נמכר האי לחברה המזרח אסייתית הדנית. האי נרכש על ידי ארצות הברית בשנת 1944 על מנת להגן על בסיס הצוללות המצוי בסנט תומאס, מחשש לתקיפה גרמנית במהלך מלחמת העולם השנייה.<ref></ref>

עד שנת 1950 היה האי בשליטת מחלקת ההגנה של ארצות הברית, אשר ביצע עליו ניסויים בחומרים כימיים, ובהם אייג'נט אורנג'. בשנת 1950 הועבר האי לשליטת משרד הפנים של ארצות הברית שהחכיר את האי לדיירים.
ב-12 בדצמבר 1996 עבר האי לממשלת איי הבתולה.

==קישורים חיצוניים==

* [https://web.archive.org/web/20120105033050/http://factfinder.census.gov/servlet/DTTable?_bm=y מידע באתר מרשם האוכלוסין של ארצות הברית]
* [https://web.archive.org/web/20200513141653/https://www.vinow.com/ מדריך למבקר באי]

==הערות שוליים==

קטגוריה:איים בים הקריבי
קטגוריה:איי הבתולה של ארצות הברית: איים
שארלוט אמאלי

שארלוט אמאלי (באנגלית: Charlotte Amalie) היא עיר הבירה והגדולה בערי איי הבתולה של ארצות הברית.

==גאוגרפיה==
העיר ממוקמת על האי סנט תומאס. נכון לשנת 2004 מתגוררים בעיר כ-19,000 תושבים (סקר משנת 2010 מנה 18,481 תושבים בעיר [http://www.census.gov/Press-Release/www/2001/cb01cn172.html]).

==היסטוריה וכלכלה==
העיר קרויה על שמה של שארלוט אמליה מהס קאסל (1650–1714), אשתו של כריסטיאן החמישי, מלך דנמרק.

בשל נמל המים העמוקים הטבעי של העיר היא שימשה כבסיסם של שודדי הים הקאריביים. כיום מהווה העיר נמל עגינה לספינות תיירים רבות העוצרות באיים. למעלה מ-1.5 מיליון תיירים מבקרים בעיר מדי שנה.

בעיר מספר רב של בניינים היסטוריים בהם בית הכנסת השני בעתיקותו ביבשת אמריקה (לאחר בית הכנסת הראשון שהוקם ביבשת אמריקה הנקרא בית הכנסת "קהל צור ישראל", הוקם ב-1636).

==קישורים חיצוניים==
* 

*[http://www.virgin-islands-on-line.com/st/camap.shtml מפת העיר]

קטגוריה:הקריביים: ערי בירה
קטגוריה:איי הבתולה של ארצות הברית: ערים
קטגוריה:יחידות מנהליות של ארצות הברית: ערי בירה
==הערות שוליים==

קטגוריה:יישובים שהוקמו ב-1666
ריק רובין

פרדריק ג'יי "ריק" רובין (באנגלית: Frederick Jay "Rick" Rubin; נולד ב-10 במרץ 1963 בניו יורק) הוא מפיק מוזיקלי יהודי-אמריקאי, שחתום על הפקת אלבומים רבים וחשובים.

== קריירה ==
רבים מהאלבומים שהפיק רובין, בין השאר עבור טום פטי, ג'וני קאש, רד הוט צ'ילי פפרז, לינקין פארק, סיסטם אוף אה דאון, בלאק סבאת', AC/DC, שריל קרואו, אודיוסלייב, שאקירה, אדל ומיק ג'אגר, דה מארס ולטה - זכו להצלחה מסחרית כמו גם לאהדת מבקרי המוזיקה. רובין מתייחד כמפיק בזכות מגוון הסגנונות המוזיקליים השונים שבהם הוא עוסק, מת'ראש מטאל כמו מטאליקה וסלייר, עד הפופ של ג'סטין טימברלייק.

רובין ייסד את חברת התקליטים דאף ג'אם, ולאחר מכן ביחד עם שותפו החדש ראסל סימונס, שיחק תפקיד חשוב בפריצת הראפ וההיפ הופ לזרם המרכזי, בדמותם של אמנים כ-RUN-D.M.C, אל אל קול ג'יי, הביסטי בויז ופאבליק אנמי. במספר הזדמנויות הוא יזם בעצמו פרויקטים, כמו ה"הקלטות האמריקאיות" של קאש באחרית ימיו והאלבום האחרון של ניל דאימונד.

== פרסים ומועמדויות ==
{| class="wikitable sortable"
!שנה
!פרס
!קטגוריה
!עבודה מועמדת
!תוצאה
!סימוכין
|-
!2024
!פרס גראמי
|הקלטת ספר האודיו, הקריינות וסיפור הסיפורים הטובים ביותר
|The Creative Act: A Way of Being
|
|<ref></ref>
|}

==קישורים חיצוניים==

* 
* דויד פרץ, [https://davidperetz.wordpress.com/2006/12/22/המפיקים-2-ריק-רובין/ המפיקים # 2 - ריק רובין], בלוג "יוצר השיר", 22 בדצמבר 2006
* 

== הערות שוליים ==

קטגוריה:מוזיקאים יהודים אמריקאים
קטגוריה:מפיקים מוזיקליים יהודים אמריקאים
קטגוריה:יהודים זוכי פרס גראמי
קטגוריה:מפיקי היפ הופ אמריקאים
קטגוריה:מפיקי היפ הופ יהודים
קטגוריה:בכירים בתעשיית המוזיקה האמריקאית
קטגוריה:יהודים שהופיעו ברשימת טיים 100
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1963
דניאל הנדלר

דניאל הנדלר
דניאל הנדלר (באנגלית: Daniel Handler; נולד ב-28 בפברואר 1970, בסן פרנסיסקו), מוכר יותר בשם העט למוני סניקט (Lemony Snicket) הוא סופר אמריקאי ממוצא יהודי.

==חיים אישיים==
הנדלר נולד בסן פרנסיסקו שבארצות הברית. אביו לואיס הנדלר היה פליט יהודי מגרמניה ואימו, סנדרה הנדלר (לבית וולפול), הייתה בעבר דיקנית הסיטי קולג' של סן-פרנסיסקו. הוא בוגר אוניברסיטת וסליין מ-1992.

הנדלר נשוי לליסה בראון, מעצבת גרפית אותה הכיר באוניברסיטה. לו בן אחד.

מלבד היותו סופר הנדלר הוא מוזיקאי מצטיין, וניגן באקורדיון במספר הקלטות.<br />
הוא היה חבר בשתי להקות: The Edith Head Trio (שלישיית אדית' הד) ו-Tzamboni (טזמובני). אף-אחת מהלהקות לא הצליחה. הוא ניגן גם בפרויקט מריט השישי, שסיפק מוזיקה לספרי האודיו של "סדרה של צרות". הנדלר תרם לפרויקט מגנטיק פילדס "69 שירי אהבה".

הנדלר היה גם מעורב בכתיבת תסריטים. הוא הפיק את התסריט לסרט "ריק", המבוסס על האופרה של ורדי ריגולטו, ואת "הרוג את העני", המבוסס על ספר מאת ג'ואל רוז. הנדלר היה מועמד לכתיבת התסריט לסרט "סדרה של צרות", אך בסוף הוחלט שאת התסריט יכתוב רוברט גורדון. הנדלר השלים שמונה טיוטות לסרט עד שהוחלף. הנדלר היה מעורב בכתיבת התסריט עבור הסדרה של נטפליקס, "סדרה של צרות".

==כתיבה ספרותית==
הספר הראשון שכתב הנדלר, "The Basic Eight" ("השמונה הבסיסיים"), נדחה על ידי מו"לים רבים בעקבות החומרים המופיעים בספר (מבט אפל על חייה של נערה) והטון בו הוא מסופר. הנדלר טוען שהספר נדחה 37 פעמים עד שפורסם.<br />
סגנון הספר משמש כמין תמריץ לעבודותיו של הנדלר בתור למוני סניקט.

ספרו השני, "Watch Your Mouth" ("שמור על הפה שלך"), הושלם עוד לפני ש-"The Basic Eight" פורסם. הספר מספר על נושא יותר אופראי, ומושלם על ידי הוראות בימוי ומערכות מגוונות.<br />
ספרי הרפרקולינס, המדפיסים החדשים של הספר, מתארים אותו כ"אופרה מינית". בספר יש מרכיבים מהמיתולוגיה היהודית ומיניות מודרנית.

ספרו השלישי, "Adverbs" (מילולית: "תוארי פועל"), הוא אוסף המכיל 17 סיפורים קצרים העוסקים כולם באהבה והתאהבות מזוויות שונות. הספר פורסם באפריל 2006, והוא הראשון שתורגם לעברית - יצא בקיץ 2009 בשם "בקיצור ביחד".

את ספרי "סדרה של צרות" החל הנדלר לכתוב תחת השם למוני סניקט ב-1999, עקב המלצתם של מו"לים של ילדים שקראו את "The Basic Eight".<br />
הספרים מגוללים את סיפורם של שלושה יתומים, שקורים להם עוד ועוד דברים רעים. תפקידו של סניקט הוא מספר הסיפור והביוגרף של הילדים.<br />
ספרי "סדרה של צרות" הצליחו ברוב העולם, אך הצלחתם בישראל הייתה יחסית מועטה. בסדרה יצאו שלושה עשר ספרים, מתוכם רק חמישה ספרים תורגמו לעברית.

==קישורים חיצוניים==

* 
* 

* 
* 

קטגוריה:סן פרנסיסקו: אישים
קטגוריה:סופרים יהודים אמריקאים
קטגוריה:סדרה של צרות
קטגוריה:סופרים אמריקאים הידועים בשם עט
קטגוריה:בוגרי אוניברסיטת וסליאן
קטגוריה:אמריקאים שנולדו ב-1970
ספורופיט

ספורופיט (באנגלית: sporophyte) או דור נבגי, הוא השלב הדיפלואידי במחזור החיים של הצמחים. מהווה את השלב הדומיננטי במחזורי החיים של השרכניים והצמחים העילאיים, ואילו את השלב הבלתי-דומיננטי במחזורי החיים של הטחבניים.
ספורופיטים של טחב
הספורופיט מתפתח מהזיגוטה בסדרה של חלוקות מיטוטיות. הספורופיט הבוגר מצמיח מנבגים, בהם נוצרים בחלוקה מיוטית הנבגים ההפלואידים, מהם יתפתח הגמטופיט.

==ראו גם==
*גמטופיט

==קישורים חיצוניים==
* 

==הערות שוליים==

קטגוריה:מורפולוגיה של צמחים
גמטופיט

תצלום תקריב של גמטופיטים (סוג לא ידוע) גדלים בחממה על אדמה ממדינת ורמונט ארצות הברית
גמטופיט (gametophyte, מ"גמטה", תא רבייה) – השלב ההפלואידי במחזור החיים של הצמחים. הגמטופיט מהווה את השלב הבלתי-דומיננטי במחזורי החיים של השרכניים והצמחים העילאיים, ואת השלב הדומיננטי במחזורי החיים של הטחבים.

בטחבניים, הגמטופיט מתפתח מהנבג בסדרה של חלוקות מיטוטיות. הגמטופיט הבוגר מצמיח ארכגוניה ו/או אנטרידיה, שבהם נוצרים בהתאמה תא הביצה ותא הזרע, המתאחדים זה עם זה ליצירת הזיגוטה, שממנה יתפתח הספורופיט.

ישנם שני סוגי גמטופיט, נקבי וזכרי:
*גמטופיט זכרי (מיקרוגמטופיט) – גמטופיט המייצר תאי זרע. בצמחים עילאיים זהו למעשה גרגר האבקה, המכיל שני תאי רבייה זכריים.
*גמטופיט נקבי (מגהגמטופיט) – גמטופיט המייצר תאי ביצה. בצמחים עילאיים זהו למעשה שק העובר הנמצא בביצית, ומכיל 7 תאים: תא ביצה אחד הפלואידי, חמישה תאים הפלואידיים נוספים ותא-ההורה של האנדוספרם שהוא דיפלואידי.

בצמחים עילאיים, הגמטופיט נוצר ונמצא בתוך הצמח, ומכיל את תאי הרבייה ומרכיבים נוספים. הגמטופיט הזכרי עוזב את הצמח על מנת להגיע לזה הנקבי. הוא מגיע לצלקת העלי ומנביט נחשון, תהליך הנקרא האבקה; הנחשון מוביל את שני תאי הרבייה לביצית ולאחר מכן מתרחשת הפריה כפולה: תא רבייה זכרי אחד מפרה את תא הביצה ונוצרת זיגוטה, ותא הרבייה השני מפרה את תא-ההורה של האנדוספרם (אנדו – בתוך, ספרם – זרע) ונוצר תא טריפלואידי שעתיד להתפתח לרקמה שתזין את עובר הצמח החדש.

==ראו גם==
*הפריה כפולה
*ספורופיט
*ארכגוניום
*אנטרידיום

==קישורים חיצוניים==

* 

קטגוריה:מורפולוגיה של צמחים
רואפהו

הר רואפהו (במאורית: Mount Ruapehu, "בור רועש") הוא הר געש פעיל במרכז האי הצפוני של ניו זילנד, הנמצא 40 ק"מ דרום-מערבית לאגם טאופו. להר שלוש פסגות מרכזיות: טהורנגי – 2,797 מטר – שהיא הפסגה הגבוהה ביותר באי הצפוני, פרטטאיטונגה – 2,751 מטר, וטה האוהאו – 2,755 מטר. רואפהו פעיל באופן רציף, והוא אחד מהרי הגעש הפעילים הגדולים באוקיאניה.

ברואפהו שני אתרי סקי מסחריים: ואקפפה בצד הצפוני וטורואה במדרון הדרומי, וכן אתר סקי פרטי בטוקינו בחלקו המזרחי של ההר.

להאר (מפולת בוץ געשית) שנוצר בעקבות התפרצות ב-24 בדצמבר 1953 גרם למותם של 151 בני אדם, כאשר נהר והנגיהו עלה על גדותיו והרס גשר של מסילת ברזל בדיוק כשרכבת אקספרס עברה מעליו. בשנת 1996, נוצר אגם משלג שהומס בלוע הר הגעש. גאולוגים חוששים כי כשהאגם יעלה על גדותיו תתרחש מפולת ענקית שתגרום נזק רב. בשנת 2005 הגיע האגם לגובה של שכבת הסלע הרכה יותר בשפת הלוע ומאז החלו הרשויות המקומיות בכוננות למקרה של מפולת באזור. במרץ 2007 עלה אגם הלוע על גדותיו ויצר מפולת בוץ. הודות לניטור גובה המים באגם לא נרשמו פגיעות כתוצאה מהמפולת. ב-25 בספטמבר 2007 התפרץ ההר במשך 10 דקות, תוך שהוא פולט עשן לגובה של כ-5,000 מטרים ומעיף סלעים. מטפס הרים אחד נפצע במהלך ההתפרצות, וכ-50 בני אדם נוספים פונו מההר.

אגם המכתש בפסגת רואפהו

מזג האוויר בהר משתנה בתדירות גבוהה, ובמקרים נדירים עלול לגרום למוות. מקרה כזה אירע במהלך סופת שלגים פתאומית, בה נקברה למוות קבוצת חיילים באימון הישרדות חורפי. באותה סופה מצא תייר יפני מחסה במערת שלג, שם נשאר ימים ספורים עד שחולץ. ב-5 ביולי 2003, 350 גולשי סקי ו-70 אנשי צוות נלכדו במשך הלילה באתר הסקי בצד ההר לאחר שסופה פתאומית פרצה ומנעה תנועה על הכביש המגיע אל האתר. בבוקר המחרת ירדו כולם מההר בבטחה.
רואפהו בקיץ

==קישורים חיצוניים==

*[https://web.archive.org/web/20050129060256/http://www.geonet.org.nz/ruapehu.html מעקב אחר הר רואפהו] 
*[https://web.archive.org/web/20070317091136/http://www.ew.govt.nz/enviroinfo/hazards/naturalhazards/volcano/craterlake.htm מצב אגם המכתש] 
*[https://web.archive.org/web/20061107233809/http://www.peakware.com/peaks.html?pk=219 הר רואפהו מאנציקלופדיית הרי העולם] 
* 

==הערות שוליים==

קטגוריה:ניו זילנד: גאולוגיה
קטגוריה:האי הצפוני
קטגוריה:אגמי לוע
קטגוריה:ניו זילנד: הרי געש
קטגוריה:ניו זילנד: הרי געש שכבתיים
מנבג

מנבגים של טחב
מִנְבָּג (ספורנגיום, sporangium) - האיבר בו נוצרים הנבגים, בשלב הספורופיט של חיי הצמח. המנבג מייצר תאי אם, שכל אחד מהם מתחלק לארבעה נבגים בחלוקה מיוטית. תאי המנבג הם דיפלואידיים.

עיקר הרבייה וההפצה בקבוצות הצמחים הפרימיטיביות יותר נעשות באמצעות נבגים שנוצרים במנבג ומופצים מתוכו. המנבגים של רוב הטחבים הם איברים מיוחדים שנישאים מעל שאר אברי הצמח (הירוקים), ואילו המנבגים של שרכים נמצאים על פי רוב על עלים רגילים, בשולי העלה או בצדו התחתון.

מנבג זכרי (מיקרוספורנגיום, microsporangium) - מנבג המייצר נבגים זכריים, מהן יתפתח גמטופיט זכרי המייצר תאי זרע. בצמחים עילאיים זהו למעשה שק האבקה. 

מנבג נקבי (מגהספורנגיום, megasporangium) - מנבג המייצר נבגים נקביים, מהן יתפתח גמטופיט נקבי המייצר תאי ביצה. בצמחים עילאיים זוהי למעשה הביצית. 

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מורפולוגיה של צמחים
טופולב Tu-134

טופולב Tu-134 (קוד דיווח נאט"ו: Crusty) הוא מטוס נוסעים דו-מנועי מתוצרת ברית המועצות. זהו אחד ממטוסי הנוסעים שהיו נפוצים ביותר במדינות ברית ורשה, אולם השימוש בו דועך בשל הגבלות על עוצמת הרעש בשדות התעופה.

לאחר שחברת "סוד אוויאסיון" הצרפתית חשפה את הקרוול, שבו השתמשו לראשונה בשני מנועים בתוך מכלים בחלק האחורי של גוף המטוס, הזדרזו יצרני מטוסים אחרים להשתמש בתכנון חדשני זה. יתרונו של עיצוב זה הוא בזרימת אוויר חלקה על הכנף מבלי שפתח הפליטה ומכל המנוע יפריעו. כמו כן, עיצוב זה מפחית את הרעש בתא הנוסעים. אולם עיצוב זה חייב מחשבה עמוקה על סוגיית מרכז הכובד ביחס למרכז המטוס (אשר נמצא באזור הכנף). מייצבי הגובה הועלו לראש מייצב הכיוון, כדי לפנות מקום למנועים, מה שחייב את חיזוק המייצב, והוסיף למשקל המטוס בחלקו האחורי.

מנהיג ברית המועצות ניקיטה חרושצ'וב ביקר בשנת 1960 בצרפת, והתרשם עד מאוד מתא הנוסעים השקט של הקאראוול, וב-1 באוגוסט התקבלה במשרד התכנון טופולב הוראה רשמית לייצר מטוס טופולב Tu-124 בתצורת מנועים דומה (אשר סומל Tu-124A). בשנת 1961 עדכנה חברת התעופה הלאומית אארופלוט את המפרט הדרוש כך שהמטוס יוכל לשאת יותר נוסעים ומטען.

האב טיפוס הראשון, שמספרו CCCP-45075, טס לראשונה ב-29 ביולי 1963. אולם מספר חודשים מאוחר יותר, ב-22 באוקטובר, התרסק מטוס BAC 1-11 בריטי, בעל עיצוב דומה, וכל אנשי צוותו נהרגו. המטוס הזדקר זמן קצר לאחר ההמראה והתרסק. מייצבי הגובה נלכדו במערבולת אשר נוצרה בשל זרם הפליטה מהמנועים, מה שמנע את האפשרות להיחלץ מההזדקרות. מהנדסי טופולב שינו את העיצוב בהתאם והגדילו את שטח מייצבי הגובה ב-30% כדי לשפר את יכולת השליטה. כמו כן, דרישות כושר הנשיאה של איירופלוט הצריכו ייצורו של מנוע סולובייב D-30 - מנוע טורבו-מניפה משופר. ב-20 בנובמבר קיבל המטוס את הסימול Tu-134 באופן רשמי.

המטוס בולט בכמה החלטות תכנון יוצאות דופן. כך למשל, הכנף משוכה לאחור בזווית של 35 מעלות, לעומת 25 - 28 מעלות במטוסים דומים שיוצרו במערב. במנועים של המטוסים הראשונים שיוצרו לא היו מהפכי דחף, ועל כן המטוס הוא אחד המטוסים הבודדים אשר משתמשים במצנחי עצירה בעת הנחיתה. רוב המיכשור האלקטרוני פעל על זרם ישר. במטוס, כמו גם במטוסי נוסעים סילוניים סובייטיים מוקדמים אחרים, ישנו חרטום שקוף, אשר מקורו בטופולב 16, וכני נסע שבהם הגלגלים מנופחים בלחץ נמוך כדי להיות מסוגל לנחות על מסלולים לא-סלולים.

טיסתו המסחרית הראשונה של המטוס נערכה בספטמבר 1967, ממוסקבה לעיר הקיט סוצ'י אשר לחופי הים השחור.

בשנת 1968 החלו לתכנן בחברת טופולב גרסה משופרת של המטוס. הגוף הוארך ב-2.1 מטר, כדי לשאת נוסעים נוספים, והוספה יחידת כוח עזר בזנב. למנועים נוספו מהפכי דחף במקום המצנח המסורבל. הדגם המשופר, שסומן Tu-134A טס לראשונה ב-22 באפריל 1969, ונכנס לשירות מסחרי ב-9 בנובמבר 1970.

בסך הכול יוצרו 852 מטוסים, והם נמצאים עדיין בשימוש ברוסיה ובחבר המדינות, ובמדינות נוספות במזרח התיכון. כמה מטוסים הוסבו להיות מטוסי מנהלים מפוארים. חוקי הגבלת עוצמת הרעש בשדות התעופה גרמו להיעלמות המטוס משדות התעופה של אירופה, בשל מנועי ה-D-30 הרועשים שלו.

בעקבות התאונה בטיסה 9605 של רוסאייר שהתרחשה ב-20 ביוני 2011, דרש נשיא רוסיה דמיטרי מדבדב ממשרד התחבורה הרוסי לזרז הליכי קרקוע כל מטוסי הטופולב Tu-134 וקרקוע מוחלט שלהם עד 2012. עם זאת, קרקועם הסופי בוצע רק בשנת 2019.

==קישורים חיצוניים==

==הערות שוליים==

קטגוריה:מטוסי נוסעים סובייטיים
קטגוריה:טופולב
אות המערכה של החזית המזרחית

אות המערכה של החזית המזרחית (גרמנית: Medaille Winterschlacht im Osten) היה אות מערכה של גרמניה הנאצית שהוענק בזמן מלחמת העולם השנייה.

האות נוצר במטרה להכיר בקשיים שסבלו החיילים הגרמנים וחיילי מדינות הציר שנלחמו איתם בחזית המזרחית בזמן החורף הרוסי הקשה של 1941–1942.

במהלך המלחמה הוענקו יותר משלושה מיליון עיטורים. עקב התנאים הקשים מהם סבלו החיילים הגרמנים בחזית המזרחית העיטור כונה "מסדר הבשר הקפוא" (Gefrierfleischorden). חלוקת העיטור נפסקה ב-4 בספטמבר 1944.

== קריטריונים להענקה ==
* 14 ימים של שירות קרבי בחזית המזרחית בין ה-15 בנובמבר 1941 ל-15 באפריל 1942. 

* 60 ימים של שירות לא קרבי בחזית המזרחית בין התאריכים ה-15 בנובמבר 1941 ל-15 באפריל 1942. 

* פציעה בקרב במהלך שירות בחזית המזרחית.

* נפילה בקרב במהלך שירות בחזית המזרחית.

* פציעה שנגרמה מכוויית קור (או פציעה שנגרמה כתוצאה מהאקלים) וחמורה מספיק כדי להצדיק הענקת אות הפציעה.

== עיצוב ==
העיטור עוצב על ידי ארנסט קראויט. צורת העיטור היא עגולה, על חזית העיטור יש עיט שעומד על צלב קרס. מאחורי צלב הקרס יש עלה אלון.

בחלק האחורי של העיטור כתוב במרכז "Winterschlacht Im Osten 1941/42" (קרב החורף במזרח 1941/42) מתחת לכיתוב יש חרב ועלה אלון מוצלבים.

החלק העליון של העיטור מעוצב בצורת קסדה, העיטור תלוי על סרט בצבע אדום עם פס שחור באמצע, כאשר משני צדי הפס השחור יש שני פסים לבנים דקים (האדום מסמל את הדם שנשפך במערכה, הלבן מסמל את השלג של החורף והשחור מסמל את המוות שנגרם במערכה).

גרסה נוספת של העיטור הונפקה בשנת 1957, והיא זהה לעיצוב המקורי למעט צלב הקרס שהוסר.

==קישורים חיצוניים==

קטגוריה:אס אס
קטגוריה:ורמאכט
קטגוריה:מלחמת העולם השנייה: אותות ועיטורים
קטגוריה:גרמניה הנאצית: עיטורים
הסכמי טרטו

הסכמי טרטו (באנגלית: Treaty of Tartu (Russian–Estonian), Treaty of Tartu (Russian–Finnish); ברוסית: ; באסטונית: Tartu Rahu; בפינית: Tarton Rauha) היו סדרה של הסכמים בין רוסיה הסובייטית ובין פינלנד ואסטוניה הצעירות, אשר היו עד פברואר 1917 בשליטת האימפריה הרוסית ואחר כך בשליטת הרפובליקה הרוסית (4 במרץ 1917 — 7 בנובמבר 1917). הם נידונו ונחתמו בעיר טרטו שבאסטוניה בשנת 1920 אחרי תום מלחמות האזרחים ברוסיה ובפינלנד וסיום מלחמת השחרור באסטוניה. ההסכמים נגעו בנושאים אשר כללו את עצמאותן של פינלנד ואסטוניה והגבולות של המדינות האלה עם רוסיה.

==ההסכמים==
ההסכם הרוסי-אסטוני – נחתם ב-2 בפברואר 1920 אחרי מלחמת השחרור האסטונית. תנאי ההסכם נידונו בין אדולף יופה, מן הצד הרוסי, לבין יאן פוסקה (Jaan Poska) מן הצד האסטוני וקבעו שלאסטוניה תינתן עצמאות מלאה מרוסיה. על-פי ההסכם, רוסיה ויתרה לטובת אסטוניה על אזור פצ'ורי (כיום במחוז פסקוב של רוסיה) ועל השטחים בגדה המזרחית של הנהר נרבה, כולל העיר איוואנגורוד (כיום במחוז לנינגרד של רוסיה). כמו כן, הועברו לאסטוניה כ-11.6 טון זהב במסגרת חלוקת הזהב של האימפריה הרוסית. 

ההסכם הרוסי-פיני – נחתם ב-14 באוקטובר 1920 אחרי משא ומתן שנמשך ארבעה חודשים. על-פי ההסכם, הגבול בין רוסיה לבין פינלנד היה זהה לגבול הישן עם הדוכסות הגדולה של פינלנד, למעט אזור פטסאמו (Петсамо, בפינית Petsamo) בעל הנמל נטול הקרח לחוף אוקיינוס הקרח הצפוני שנמסר לפינלנד ואילו מזרח קרליה שנמסר לרוסיה. כמו כן, פינלנד פירקה את כל המתקנים הצבאיים שלה בים הבלטי והרוסים איפשרו מסחר חופשי בין ימת לדוגה למפרץ הפיני. מבחינת פינלנד הייתה זו מסגרת חוקית לביטול הסכם פרדריקסהאמן משנת 1809 שבמסגרתו סופחה פינלנד לרוסיה.

==אחרית דבר==
על-פי הסכם ריבנטרופ–מולוטוב, שנחתם בין ברית המועצות לגרמניה הנאצית ב-23 באוגוסט 1939, אסטוניה, לטביה, ליטא ומזרח-פולין נכבשו על ידי ברית המועצות וגרמניה קיבלה את רוב פולין (כיום בבלארוס ובאוקראינה).
<gallery>
Baltic states borders.jpg|הגבול הרוסי-אסטוני, כולל השטחים בירוק, כפי שהוסכם בחוזה טרטו. 
Tarton rauha-HE.png|הגבול הרוסי-פיני כפי שהוסכם בחוזה טרטו. בירוק שטחים שניתנו לרוסיה, באדום שטחים שניתנו לפינלנד.
Joffe signing the Treaty of Tartu.jpg|אדולף יופה חותם על חוזה טרטו בשם רוסיה הסובייטית, 1920
</gallery>

==קישורים חיצוניים==

* [http://web-static.vm.ee/static/failid/358/Tartu_rahu.pdf הסכם רוסיה-אסטוניה] 

==הערות שוליים==

קטגוריה:ערכים שבהם תבנית בריטניקה אינה מתאימה
טרטו
קטגוריה:פינלנד: היסטוריה
קטגוריה:אסטוניה: היסטוריה
טרטו
קטגוריה:1920 ברוסיה
קטגוריה:יחסי ברית המועצות – פינלנד
קטגוריה:גבול אסטוניה–רוסיה
אינקלוזיו

בספרות, אינקלוזיו (בעברית: מסגרת, מבנה מעטפת, חתימה מעין הפתיחה) הוא אמצעי ספרותי שמבוסס על עקרון המבנה הקונצנטרי. מבנה שכזה יוצר מסגרת ספרותית ליצירה באמצעות שיבוץ או חזרה על יסודות דומים מתחילתו של הטקסט בסופו. באופן כזה האינקלוזיו יוצר כמעין סגירת מעגל לסיפור, ולעיתים אף משמש כסיום דרמטי. אינקלוזיו מופיע ביצירות שונות, הן עתיקות והן חדשות, ובמיוחד בתנ"ך. למשל, 

==לקריאה נוספת==
* ש' יונה, החזרה, עבודת דוקטור, עמ' 266-236
* פ' פולק, הסיפור במקרא, עמ' 214-212

קטגוריה:טכניקות ספרותיות
קטגוריה:טכניקות ספרותיות בתנ"ך
ג'וליאן לויד ובר

ג'וליאן לויד ובר (באנגלית: Julian Lloyd Webber; נולד ב-14 באפריל 1951) הוא צ'לן בריטי.

ג'וליאן לויד ובר הוא בנו של המלחין ויליאם לויד ובר, שאחדות מיצירותיו לצ'לו ניגן והקליט, ואחיו הצעיר של אנדרו לויד ובר. הוא למד בבית הספר יוניברסיטי קולג' ברובע המסטד בלונדון. שני האחים שיתפו פעולה בהקלטת וריאציות בסגנון קלאסי-רוק, המבוססות על הקפריצ'ו בלה מינור של פאגאניני לכינור סולו.

ג'וליאן לויד ובר ניגן בקונצרט התרמה שהתקיים ברויאל אלברט הול ב-31 במרץ 2005 למען קורבנות רעש האדמה, שהתחולל באוקיינוס ההודי בשנת 2004.

==ראו גם==
* אנדרו לויד ובר

==קישורים חיצוניים==

* 

קטגוריה:צ'לנים בריטים
קטגוריה:מוזיקאים בריטים
קטגוריה:משפחת לויד ובר
קטגוריה:זוכי פרס המוזיקה הבריטית
קטגוריה:בריטים שנולדו ב-1951